Sîracettîn Kayranî di rey serekîya BDPyî ya Sêrtî kerdbi. Heman wextî de endamê Komxebata Bawerîyan a KCDyî bi. Rîyê ceza ra ke ci rê amebî dayene şaristanê Heilbronnî yê Almanya de surgun de bi.
Kayran Camîyê Şêx Seîdî yê Heilbronnî de mala bi û tewrê karê Meclîsê Merkezê Komelê Kurdan zî bîyêne. Hetê bînî ra Kayran endamê Komelê Îslamî yê Kurdîstanî bi û 3 mengî yo ke nêweşxane de ameyêne weşkerdene. Kayranî şanê 9ê nîsane de dinyaya xo bedilnaye û cenazaya ci pê teyara erşawîyaye Sêrtî.
Konfederasyonê Komelanê Kurdîstanijan ê Almanya (KON-MED), Federasyonê Komelanê Kurdîstanî (FCK) û Komelê Îslamî yê Kurdîstanî (CÎK) eşkerayîye weşanaye û serweşîye waşte.
